Чан’э-6

«Чан’э-6» () — кітайская аўтаматычная міжпланетная станцыя для вывучэння Месяца. Місія «Чан’э-6» заключаецца ў зборы і вяртанні ўзораў грунту са зваротнага боку Месяца і з’яўляецца першым у сваім родзе пачынаннем у гісторыі даследавання спадарожніка Зямлі чалавецтвам.

 Місія 
Ракета-носьбіт «Чанчжэн-5 Y8» з месяцовым зондам «Чан’э-6» на борце стартавала з касмадрома Вэньчан на ўзбярэжжы вострава Хайнань 3 мая 2024 года.

Зонд «Чан’э-6» складаецца з арбітальнага, пасадачнага, узлётнага і вяртальнага модуляў. У рамках місіі таксама маюць быць дастаўлены чатыры віды замежнай карыснай нагрузкі. На борце пасадачнага модуля «Чан’э-6» знаходзяцца навуковыя прыборы з Францыі, Італіі і Еўрапейскага касмічнага агенцтва, а на борце арбітальнага апарата — невялікі спадарожнік з Пакістана.

Ударны кратар, вядомы як басейн Апалона, размешчаны ў басейне Паўднёвы полюс — Эйткен на адваротным баку Месяца, быў абраны ў якасці асноўнай мэты для пасадкі і збору ўзораў у рамках місіі «Чан’э-6». Пасля пасадкі 2 чэрвеня пробаадборнік выкарыстоўваў два метады: свідравальнік для збору ўзораў пад паверхняй Месяца і рабатызаваную руку для захопу ўзораў з паверхні натуральнага спадарожніка Зямлі. Ён аўтаматычна сабраў разнастайныя ўзоры на розных участках. Адначасова з гэтым вяліся навуковыя даследаванні. Дэтэктар структуры месяцовай глебы здзейсніў аналіз і ацэнку структуры падземнай месяцовай глебы ў зоне адбору спроб, падаўшы даведачныя даныя для свідравання ўзораў.

«Чан’э-6» у інтэлектуальным і хуткасным рэжыме завяршыў работу па адборы ўзораў месяцовага грунту, яны былі размешчаны ў кантэйнеры ўнутры ўзлётнага модуля. Паралельна даследчыкі правялі мадэляваны адбор проб у наземнай лабараторыі на аснове даных, адпраўленых спадарожнікам-рэтранслятарам «Цюэцяа-2», што забяспечыла падтрымку для прыняцця рашэнняў і выкананні аперацый ва ўсіх звёнах працы.

4 чэрвеня з паверхні Месяца ўзляцеў і выйшаў на зададзеную арбіту зонд з узорамі грунту, якія ўпершыню ў гісторыі былі сабраны з адваротнага боку натуральнага спадарожніка Зямлі.

25 чэрвеня вяртаемы модуль кітайскага зонда «Чан’э-6» прызямліўся ва Унутранай Манголіі, даставіўшы першыя ў свеце ўзоры грунту, якія сабраны з адваротнага боку Месяца. Пад кіраваннем модуль аддзяліўся ад арбітальнага прыкладна на вышыні 5000 км над Паўднёвай Атлантыкай. Ён увайшоў у шчыльныя слаі атмасферы на вышыні каля 120 км з хуткасцю амаль 11,2 кіламетра ў секунду. Модуль дастаўлены самалётам у ПекінВесткі з Кітая — zviazda.by.

 Зноскі 

 Спасылкі 
 З адваротнага боку Месяца вяртаецца кітайскі зонд «Чан’э-6» — zviazda.by

Катэгорыя:Спускальныя апараты
Катэгорыя:Штучныя спадарожнікі Месяца
Катэгорыя:Аўтаматычныя міжпланетныя станцыі
Катэгорыя:Даследаванне Месяца